Leikmaður/Nafn (LM) og Badmintonsmband Íslands (BSÍ) gera með sér eftirfarandi

**Heiðursmannasamkomulag**

**Þátttaka í Landsliðshópi BSÍ**

Í þessu samkomulagi er skilgreint hvað þátttaka í Landsliðshópi BSÍ hefur í för með sér gagnvart viðkomandi leikmanni. og gagnvart Badmintonsambandi Íslands.

**Val í Landsliðshóp**

Val í Landsliðshóp BSÍ byggir á frammistöðu á landsliðsæfingum, árangri í mótum, frammistöðu á félagsæfingum og mati á möguleikum LM til að bæta sig.

**Tímabil þátttöku LM í Landsliðshóp**

LM samþykkir að taka þátt í starfi og æfingum Landsliðshóps BSÍ frá og með undirritun þessarar viljayfirlýsingar og þar til 31. desember, 2016.

**Skyldur LM gagnvart BSÍ**

LM samþykkir eftirfarandi skyldur sem hann/hún skal inna af hendi meðan á þátttöku hans/hennar í Landsliðshópi BSÍ stendur:

* LM skal mæta á æfingar þær sem landsliðsþjálfari boðar til. Þessi mætingarskylda tekur bæði til æfinga að vetri og sumri.
* LM skal einnig stunda æfingar utan venjulegs keppnis- og æfingatímabils. Yfir sumartímann skulu æfingar vera að lágmarki 6 klukkustundir á viku á tímabilinu maí – júní og samtals lágmark 10 klukkustundir í viku á tímabilinu júlí –ágúst.
* LM skal taka þátt í þrekmælingum þegar til þeirra er boðað. Forfallist LM af eðlilegum orsökum skal LM fá annað tækifæri til mælingar. Mæti LM ekki í tiltekna mælingu án skýringa skal meta hvort hann/hún fái annað tækifæri. Sé slíkt tækifæri gefið skal LM bera kostnað af þeirri mælingu.
* LM skal taka þátt í allt að 2 mótum/viðburðum sem stuðlað geta að tekjum fyrir landsliðs- og Landsliðshópa BSÍ. Mótin/Viðburðirnir eru ákveðnir af stjórn BSÍ, Afreks- og landsliðsnefnd eða af landsliðsþjálfara.
* LM skal taka þátt í keppnis- og æfingarferðum á vegum BSÍ sem hann/hún er valin til.
* LM skal skila 10 tíma vinnuframlagi per önn auk vinnuframlags sem óskað er eftir í tengslum við alþjóðlegt mótahald á Íslandi og á Meistaramóti Íslands.
* Fjarvistir vegna meiðsla, keppni erlendis, námsdvöl erlendis og hverjar þær aðstæður sem landsliðsþjálfari samþykkir telja ekki gegn æfingasókn LM.

**Skyldur BSÍ gagnvart LM**

BSÍ mun sjá LM fyrir eftirfarandi:

* Þjálfun á æfingum Landsliðshóps BSÍ og landsliðsæfingum.
* Æfinga- og keppnisferð um með eins lítilli kostnaðarþátttöku LM og mögulegt er.
* 2 æfingabolir.

**Óíþróttamannsleg framkoma**

Verði LM uppvís að óíþróttamannslegri framkomu að mati BSÍ, notkun ólöglegra lyfja eða brýtur ákvæði samkomulags þessa áskilur BSÍ sér fullan rétt til að útiloka hann frá þátttöku í Landsliðshópi BSÍ.

**Endurmat Landsliðshópa**

Á hvaða tímapunkti sem er áskilur BSÍ og landsliðsþjálfari sér allan rétt til að vísa LM úr Landsliðshópi enda sé til þess fullnægjandi ástæða að mati Afreks- og landsliðsnefndar og þjálfara.

**Ágreiningur**

Telji aðilar að þessari viljayfirlýsingu að á sér hafi verið brotið á einhvern hátt skulu þeir reka mál sitt fyrir Héraðsdómi Reykjavíkur.

Reykjavík 02.03.2016

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leikmaður

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

F.h. Afreks- og landsliðsnefndar Landsliðsþjálfari